Isis Holt

Isis Holt (født 3. juli 2001) er en australsk parafriidrettsutøver. Hun har fire VM-gull på 100 og 200 meter, og har tre paralympiske medaljer i sprint. Hun forbedret sin egen verdensrekord på 100 meter i sin klasse (T35) i mars 2018, til 13,36 sekunder.

Bakgrunn 
Holt er født med cerebral parese. Hun begynte med parafriidrett i 2014, og debuterte internasjonalt i 2015.

Idrettskarriere 
Holt deltok i VM i parafriidrett 2015 i Doha, og vant der 100 og 200 meter i klassen T35. Hun satte der verdensrekord på begge distanser, med 13,63 på 100 meter (+2,0 m/s) og 28,57 på 200 meter (+1,5 m/s).

I 2016 forbedret hun verdensrekordene på 100 og 200 meter til hhv. 13,57 og 28,30. Hun representerte Australia under Paralympiske sommerleker 2016 i Rio de Janeiro, og kom der på andreplass på 100 og 200 meter, bak kinesiske Xia Zhou. I tillegg deltok hun på Australias stafettlag som fikk bronse på 4 x 100 meter i klassen T35-38.

Under VM i parafriidrett 2017 vant hun på nytt 100 og 200 meter i sin klasse, og satte ny verdensrekord på 100 meter med 13,43 sekunder. 

Hun vant 100 meter under Samveldelekene 2018 i Gold Coast i Australia.

Utmerkelser 
2015 Victorian Junior Athlete of the Year
 2015 Athletics Australia Årets kvinnelige parautøver (Female Para-athlete of the Year)
 2016 Athletics Australia Årets kvinnelige parautøver (Female Para-athlete of the Year)
 2017 Victorian Disability Sport and Recreation Awards – Deakin University Female Sportsperson of the Year
 2017 Victorian Institute of Sport 2XU Youth Award
 2017 Athletics Australia - Årets kvinnelige parautøver (Female Para-athlete of the Year)

Referanser

Eksterne lenker 
 Profil hos Australias paralympiske komité
 Profil hos IPC
 Resultatoversikt hos Australia Athletics Historical Results 
 Profil hos Samveldelekene 2018 

Australske friidrettsutøvere
Australske handikappidrettsutøvere
Verdensmestere i friidrett for Australia
Friidrettsutøvere under Paralympiske sommerleker 2016
Deltakere for Australia under Paralympiske sommerleker 2016
Fødsler i 2001
Personer fra Melbourne